देहायारि आरो नखर बिफान्नि मंत्री ड: हिमान्ट बिस्व सर्मा बिथांआ अन्थाय खाम्पा गायसंनाय हाबाफारिआव बुङोदि, आसाम हादोरसानि सिङाव बिजेपि, बीपीएफ आरो एजिपि लोगोसेयै खुंथायाव थानायफोरनि जयै नाजानायाव क’कराझार जिल्लायाव मेडिकॉल कॉलेज गायसंनाया जौगाखां हाबा मावनायाव देहायारि बिथिंआव मोनसे दाजाबदेरनाय होन्ना बिथांआ बुङो। बिथांआ बुंबावोदि, मेडिकॉल कॉलेजजों लोगोसे सिरिसेयैनो केन्चार देहा फाहामसालि, बिमा आरो गथ’सा देहा फाहामसालिफोरखौबो गायसंगोन होन्ना खौथा होबावो। आसाम माला स्किमनि गेजेरजों BTAD ओनसोलाव गोदान गोदान दालांफोरबो लुफुंगोन होन्न खोथा होबावो।